INFORMÁCIA

všetkým organizátorom aktivačnej činnosti v okrese Rimavská Sobota

 V nadväznosti na schválené Nariadenie vlády SR č. 273/2020 Z.z.,zo dňa 30.09.2020, ktorým sa mení a dopĺňa nariadenie vlády Slovenskej republiky č. 102/2020 Z.z. o niektorých opatreniach v oblasti sociálnych vecí, rodiny a služieb zamestnanosti v čase mimoriadnej situácie, núdzového stavu alebo výnimočného stavu vyhláseného v súvislosti s ochorením COVID-19 (ďalej len „novela nariadenia“)v znení nariadenia vlády Slovenskej republiky č. 184/2020 Z.z. ktoré nadobudlo účinnosť **od 15.10.2020** a na základe pokynov Ústredia PSVR Bratislava , Vás chceme oboznámiť o zmenách a postupoch v zmysle novely nariadenia, ktoré sa týkajú aplikácii §10 a §12 zákona č.417/2013 Z.z. o pomoci v hmotnej núdzi (ďalej len „zákon o pomoci v hmotnej núdzi“) ,

* **Citácia § 2 novely nariadenia**

*„V čase krízovej situácie sa ustanovenia o znižovaní dávky v hmotnej núdzi podľa osobitného predpisu1) nevzťahujú na člena domácnosti, ktorý má príslušným regionálnym úradom verejného zdravotníctva* ***nariadené karanténne opatrenie alebo izoláciu*** *a z toho dôvodu sa* ***nemôže zúčastniť výkonu činností*** *podľa osobitného predpisu.2)“.*

Poznámky pod čiarou k odkazom 1 a 2 znejú:

*„1) § 10 ods. 3 až 13 zákona č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov.*

*2) § 10 ods. 3 zákona č. 417/2013 Z. z. v znení neskorších predpisov.“.*

* V praxi to znamená, že v zmysle predmetného ustanovenia sa v čase krízovej situácie **ustanovenia o znižovaní dávky** v hmotnej núdzi podľa § 10 ods. 3 až 13 zákona o pomoci v hmotnej núdzi, nebudú uplatňovať na člena domácnosti, ktorý sa nezúčastní výkonu činností z dôvodu, **že má príslušným regionálnym úradom verejného zdravotníctva nariadenú karanténu.** V takýchto prípadoch sa hodiny v dochádzke budú vykazovať ako ospravedlnené a teda nebude potrebné, aby sa občan zúčastňoval výkonu činnosti v zmysle §10 zákona o PvHN za toto obdobie v náhradnom termíne.

**!!!!!** Chceme však podotknúť , že **nie je postačujúce len tvrdenie občana, že mu bolo nariadené karanténne opatrenie alebo izolácia**. Predmetnú skutočnosť k vyhodnoteniu dochádzky bude preverovať Aktivačné centrum (*ďalej len „AC“*) na príslušnom regionálnom úrade verejného zdravotníctva.

* Novela nariadenia v § 7 **doplnila ďalší dôvod** poskytovania ochranného príspevku v čase COVID – 19 v sume 37,30 eura/mesačne, **ktorým je nariadenie karanténneho opatrenia alebo izolácie regionálnym úradom verejného zdravotníctva.**

V nadväznosti na uvedené *ochranný príspevok* patrí za každého člena domácnosti v prípade, o.i. ak spĺňa podmienku nároku na aktivačný príspevok, tzn. má uzatvorenú platnú dohodu, **ale v čase krízovej situácie z dôvodu nariadenia karantény alebo z dôvodu prekážky na strane organizátora** nemôže vykonať nasledovné aktivity podľa § 12 ods. 3 písm. b) bod 5 - menšie obecné služby v rozsahu najmenej 64 hodín mesačne a najviac 80 hodín mesačne na základe písomnej dohody medzi úradom a obcou.

 **!!!!** Tak ako v prípade výkonu činností v zmysle § 10 zákona o pomoci v hmotnej

 núdzi, nariadenie karanténneho opatrenia alebo izolácie k vyhodnoteniu dochádzky v

prípade výkonu aktivačnej činnosti v zmysle §12 zákona o pomoci v hmotnej núdzi bude preverené na príslušnom regionálnom úrade verejného zdravotníctva.

V praxi to znamená**,** že klientom obsadzovaným na **§12** zákona o pomoci v hmotnej

núdzi hodiny, ktoré odpracovali sa v dochádzke vyznačia ako odpracované a hodiny , ktoré neodpracovali počas nariadenej karantény sa vyznačia neodpracované. Týmto klientom potom v zmysle nariadenia vlády č. 102/2020 Z. z. ..... vznikne **nárok na ochranný príspevok**.

**Na základe týchto skutočností Vás chceme požiadať o spoluprácu , a to o priebežné zaslanie menných zoznamov občanov, ktorí Vám oznámili, alebo oznámia, že majú nariadenú karanténu, alebo boli v kontakte s občanom s potvrdeným ochorením COVID-19. Každého jedného občana si preveríme na RÚVZ. Menné zoznamy prosím zasielajte koordinátorom AC.**

Vopred ďakujeme za spoluprácu**.**

Ing. Beáta Sihelská, vedúca AC

V Rimavskej Sobote, dňa 19.10.2020